RO Jurnalul Oficial al Uniunii Europene C 154/6

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2009/C 154/05

Ajutor nr.: XA 49/09

Stat membru: Spania

Regiunea: Comunidad Valenciana.

Denumirea sistemului de ajutoare sau denumirea întreprinderii care beneficiază de ajutorul individual: Ayuda nacional por superficie a los frutos de cáscara

Temeiul juridic: Real Decreto 1612/2008 de 3 de octubre sobre aplicación de los pagos directos a la agricultura y la ganadería

Borrador de la Orden de 23 de enero de 2009 de la Consellera de Agricultura, Pesca y Alimentación sobre cuestiones generales aplicables al régimen de ayudas agroambientales e indemnización compensatoria y régimen aplicable al pago único y otras pagos directos a la agricultura y ganadería en el ámbito de la Comunitat Valenciana y de aprobación de las bases reguladoras de ayudas de pago único y otras ayudas directas.

Borrador Resolución de 26 de enero de 2009 de la Directora de la Agencia Valenciana de Fomento y Garantia Agraria mediante la que se establece la convocatoria del procedimiento para la concesión de subvenciones a través de la solicitud única vinculadas al regimen de pago único, otras ayudas directas a la agricultura y la ganaderia, ayudas agroambientales y de indemnización compensatoria para el año 2009.

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 2 928 440 EUR din linia de ajutor SE 83 000

Intensitatea maximă a ajutoarelor: Guvernul Comunității Valenciana va finanța 50 % din valoarea maximă a ajutorului național prevăzut la articolul 87 alineatul (1) din Regulamentul (CE) nr. 1782/2003, această valoare maximă fiind de 120,75 EUR pe hectar, anual.

Data punerii în aplicare: Începând cu data publicării numărului de înregistrare al cererii de exceptare pe site-ul web al Direcției Generale Agricultură și Dezvoltare Rurală a Comisiei.

Durata sistemului de ajutoare sau a ajutorului individual: Un an.

Obiectivul ajutorului: Completarea plății comunitare pe suprafață cuplate la producția de fructe cu coajă [în conformitate cu dispozițiile articolului 17 litera (b) din Regulamentul (CE) nr. 1857/2006].

Sectorul (sectoarele) în cauză: Producătorii de fructe cu coajă care dețin și statutul de întreprinderi mici și mijlocii în conformitate cu anexa I la Regulamentul (CE) nr. 800/2008 al Comisiei din 6 august 2008.

Denumirea și adresa autorității care acordă ajutorul:

Agencia Valenciana de Fomento y Garantía Agraria C/Amadeo de Saboya, no 2 Valência ESPAÑA

Adresa web: http://www.agricultura.gva.es/especiales/ayudas_agrarias/pdf/FRUTOS%20CASCARA.pdf

Ajutor nr.: XA 50/09

Stat membru: Țările de Jos

Regiunea: Provincie Noord-Brabant

Denumirea sistemului de ajutoare sau denumirea întreprinderii care beneficiază de ajutorul individual: Model voor een gemeentelijke Subsidieverordening duurzaamheidsinvesteringen agrarische bedrijven in landbouwontwikkelingsgebieden

Temeiul juridic: Algemene wet bestuursrecht, titel 4.2

Gemeentewet, artikelen 108 lid 1, 147 lid 1 en 149

Articolul 4 din Regulamentul (CE) nr. 1857/2006

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Conform previziunilor, 10-20 de administrații locale din provincia Brabantul de Nord vor putea beneficia de acest sistem, fiecare dintre ele punând la dispoziție maximum 1,6 milioane de euro. Este vorba despre următoarele administrații locale (cu titlu indicativ):

Alphen-Chaam

Baarle-Nassau

Bladel

Boekel

Deurne

Dongen

Eersel

Gemert-Bakel

Haaren

Heeze-Leende

Hilvarenbeek

Landerd

Mill en Sint Hubert

Sint Anthonis

Uden

Suma totală pe care o vor cheltui administrațiile locale în cauză în cadrul acestui sistem este, conform previziunilor, 24 de milioane de euro în perioada 2009-2013.

Intensitatea maximă a ajutoarelor: Prin acest sistem, se acordă ajutoare pentru investiții care vizează:

În plus, prin acest sistem se acordă eventuale ajutoare suplimentare pentru investiții legate de:

Investițiile menționate la literele a. și b. vizează exclusiv investițiile suplimentare necesare pentru respectarea normelor legale (comunitare) și pot fi subvenționate în proporție de maximum 60 %, cu excepția cazului în care aceste investiții duc la o creștere a capacității de producție, caz în care procentul maxim de subvenționare este de 40 %. Aceste investiții intră sub incidența articolului 4 alineatul (2) litera (e) și a articolului 4 alineatul (3) litera (d) din Regulamentul (CE) nr. 1857/2006.

Investițiile menționate la literele c. și d. pot fi subvenționate în proporție de maximum 40 %. Investițiile menționate la litera c (calitatea estetică) intră sub incidența dispozițiilor articolului 4 alineatul (2) litera (b) și ale articolului 4 alineatul (3) litera (c) din Regulamentul (CE) nr. 1857/2006 (îmbunătățirea calității clădirilor exploatației). Investițiile menționate la litera d. (economii de energie) intră sub incidența dispozițiilor articolului 4 alineatul (2) litera (b) și ale articolului 4 alineatul (3) litera (a) din Regulamentul (CE) nr. 1857/2006 (reducerea costurilor de producție).

Totalul subvențiilor care urmează a fi acordate nu poate depăși suma de 400 000 de euro per exploatație pe o perioadă de trei exerciții financiare consecutive, care include perioada de investiție. Din această sumă se scade valoarea facilităților fiscale primite în baza sistemului MIA/VAMIL, facilități stabilite la 12 % din investițiile acoperite de prezentul sistem de ajutoare.

Data punerii în aplicare: În temeiul articolelor 6 și 13 din sistem, se pot acorda, la cerere, ajutoare după notificarea sistemului tip în conformitate cu dispozițiile articolului 20 din Regulamentul (CE) nr. 1857/2006 și odată ce sistemul este adoptat și deschis de către organismul administrativ local competent.

Durata sistemului de ajutoare sau a ajutorului individual: Sistemul nu are dată de încheiere și, după intrarea în vigoare, este valabil, în conformitate cu articolul său 13, până la abrogarea sa. Organismul administrativ local competent stabilește, în temeiul articolului 6 din sistem, perioada în care se pot solicita ajutoare în cadrul sistemului. Durata sistemului depinde de stabilirea de către organismul administrativ local competent a uneia sau a mai multor perioade de solicitare succesive. Va trebui să se țină cont de perioada de valabilitate a Regulamentului (CE) nr. 1857/2006, astfel încât, în principiu, sistemul se va desfășura până la 31 decembrie 2013 cel târziu. În cazul în care va intra în vigoare un nou regulament de scutire care să înlocuiască Regulamentul (CE) nr. 1857/2006 sau să-i succeadă acestuia, provincia Brabantul de Nord va efectua o nouă notificare.

Obiectivul ajutorului: Sistemul urmărește să promoveze adoptarea unor măsuri privind durabilitatea la nivel de exploatație în regiuni pe care consiliul provincial din Brabantul de Nord (Provinciale Staten) le-a desemnat ca zone de dezvoltare a agriculturii în această provincie.

Măsurile sprijinite prin intermediul sistemului sunt reprezentate de investiții în capitalul fizic (clădiri, utilaje, echipamente), vizând reducerea poluării sau creșterea nivelului de bunăstare a animalelor.

În orice caz, trebuie să fie vorba de măsuri care depășesc cerințele legale prevăzute de Legea gestionării mediului (Wet milieubeheer), de reglementările referitoare la îngrășăminte, mirosuri și amoniac și de legislația în materie de bunăstare a animalelor, în special Legea privind sănătatea și bunăstarea animalelor (Gezondheids- en welzijnswet voor dieren), precum și de deciziile de implementare aferente. Aceste măsuri îndeplinesc condițiile stabilite la articolul 4 alineatul (2) litera (e) din Regulamentul (CE) nr. 1857/2006, care prevede că investițiile trebuie să urmărească atingerea unor standarde mai ridicate decât nivelul minim comunitar. Este vorba mai ales de Directiva IPPC, care se aplică în cazul marilor exploatații de creștere a animalelor și prevede că trebuie utilizate cele mai bune tehnici în materie de mediu disponibile. În ceea ce privește amoniacul, această directivă a fost transpusă în legislația olandeză prin Decizia privind emisiile de amoniac provenite de la adăposturile pentru animale (Staatsblad nr. 675 din 2005). Este relevantă în acest sens și Directiva 1999/74/CE a Consiliului din 19 iulie 1999 de stabilire a standardelor minime pentru protecția găinilor ouătoare, transpusă în legislația olandeză prin Decizia din 2003 privind găinile ouătoare (Legkippenbesluit – Staatsblad nr. 40 din 2004). De asemenea, trebuie menționată Directiva 91/630/CEE a Consiliului din 19 noiembrie 1991 de stabilire a normelor minime de protecție a porcilor (JO L 340, 11.12.1991), transpusă în legislația olandeză prin Decizia privind porcinele (Varkensbesluit – Staatsblad nr. 577 din 1994). În fine, trebuie menționată și Directiva 91/629/CEE a Consiliului din 19 noiembrie 1991 de stabilire a normelor minime privind protecția vițeilor (JO L 340, 11.12.1991), transpusă în legislația olandeză prin Decizia privind vițeii (Kalverenbesluit – Staatsblad nr. 576 din 1994).

Suplimentar, se pot acorda, eventual, ajutoare pentru investiții în capitalul fizic în scopul îmbunătățirii calității estetice a clădirilor exploatației sau pentru realizarea de economii de energie în gestionarea exploatației.

Pe lângă costurile măsurii în cauză, sunt subvenționabile și costurile aferente, precum cele pentru consultanță, studii etc.

Pentru a putea beneficia de ajutoare, solicitantul trebuie să prezinte organismului administrativ local competent un plan de investiții. Din acest plan trebuie să reiasă ce măsuri are în vedere solicitantul, gradul în care vizează aceste măsuri reducerea poluării sau creșterea nivelului de bunăstare a animalelor peste cerințele legale (comunitare) și, eventual, ameliorarea calității estetice a clădirilor exploatației sau economiile de energie, precum și ce costuri sunt implicate. Pe baza planului de investiții se pot stabili costurile eligibile. În cazul măsurilor legate de exploatații de creștere intensivă a animalelor, acestea trebuie să fie cât mai conforme cu așa-numita Unitate de măsură a creșterii durabile a animalelor (Maatlat Duurzame Veehouderij), emisă de Institutul de etichetare ecologică (Stichting Milieukeur).

Sectorul (sectoarele) în cauză: Sistemul se aplică tuturor exploatațiilor agricole din zonele desemnate de consiliul provincial din Brabantul de Nord (Provinciale Staten) ca zone de dezvoltare a agriculturii. Organismul administrativ local competent este liber să acorde prioritate exploatațiilor de creștere intensivă a animalelor și, în special, celor care sunt transferate dintr-o zonă de creștere extensivă către o zonă de dezvoltare a agriculturii.

Denumirea și adresa autorității care acordă ajutorul: Toate administrațiile locale din provincia Brabantul de Nord care deschid sistemul de subvenții în conformitate cu sistemul tip.

Pentru informații, puteți contacta:

Provincie Noord-Brabant

Brabantlaan 1

Postbus 90151

5200 MC, ‘s-Hertogenbosch

NEDERLAND

Adresa web: http://www.brabant.nl/upload/documenten/p/plg/modelverordening%20duurzaamheidsinvesteringen%202008.def.pdf

Alte informații: Prezentele informații sintetizate se referă la un sistem tip de ajutoare prin care administrațiile locale din provincia Brabantul de Nord pot acorda ajutoare exploatațiilor agricole pentru adoptarea unor măsuri privind bunăstarea animalelor și durabilitatea la nivel de exploatație în zonele de dezvoltare a agriculturii din provincia respectivă. Prin intermediul acestui sistem tip, provincia Brabantul de Nord dorește să ofere un cadru uniform pentru acordarea acestor ajutoare și să se asigure că nu este necesar ca fiecare administrație locală să depună o notificare, după adoptarea sistemului în conformitate cu acest sistem tip, pentru a fi eligibilă pentru scutire în temeiul Regulamentului (CE) nr. 1857/2006.

S-a precizat anterior că sistemul tip este conform cu dispozițiile articolului 4 alineatele (1)-(3) din Regulamentul (CE) nr. 1857/2006. Sistemul este conform și cu celelalte alineate din articolul 4:

Alineatul (4): se garantează că investițiile pot fi legate numai de activitățile și costurile prevăzute la alineatul respectiv [a se vedea articolul 3 alineatul (4) din sistem);

Alineatul (5): sunt exceptate ajutoarele pentru întreprinderile aflate în dificultate [a se vedea articolul 4 alineatul (2) litera (d) din sistem;

Alineatul (6): sistemul nu prevede ajutoare care să contravină unor dispoziții conținând interdicții sau restricții prevăzute de regulamentele Consiliului de instituire a unei organizări comune a piețelor;

Alineatul (7): ajutoarele sunt accesibile tuturor sectoarelor agricole, în timp ce ajutoarele pentru achiziționarea de drepturi de producție, de animale și plante anuale, pentru cultivarea de plante anuale și lucrări de drenaj sau echipamente de irigație ori lucrări de irigație, precum și pentru investiții de înlocuire sunt excluse [a se vedea articolul 2, articolul 3 alineatul (4) și articolul 4 alineatele (1) și (3) din sistem];

Alineatul (8): nu se acordă ajutoare pentru achiziționarea altor terenuri decât cele destinate construcției [a se vedea articolul 4 alineatul (4) din sistem];

Alineatul (9): se va respecta suma maximă a ajutoarelor [a se vedea articolul 5 alineatele (4) și (5) din sistem];

Alineatul (10): sunt excluse ajutoarele pentru fabricarea produselor care imită sau înlocuiesc laptele și produsele lactate [a se vedea articolul 4 alineatul (5) din sistem].

Trebuie menționat, din motive de claritate, că nicio exploatație agricolă din Brabantul de Nord nu depășește limita dimensiunilor unei întreprinderi mici sau mijlocii (250 de angajați).

În încheiere, urmează câteva mențiuni privind raportul dintre sistemul tip în cauză și alte sisteme din provincia Brabantul de Nord.

Subsidieregeling Duurzame Landbouw in Noord-Brabant, notificarea XA 220/2008: Acest sistem prevede subvenții provinciale pentru proiecte care contribuie la atingerea caracterului durabil al agriculturii în provincia Brabantul de Nord și este destinat, în special, proiectelor pilot. Sistemul tip în discuție prevede subvenții ale administrației locale pentru investiții legate de durabilitate și de bunăstarea animalelor în zonele de dezvoltare a agriculturii. Suprapunerea ambelor sisteme nu este, teoretic, exclusă în totalitate, dar nu va duce la un surplus de ajutor de stat, deoarece atât sistemele de la nivel provincial privind durabilitatea, cât și sistemul tip pentru administrațiile locale conțin prevederi anticumulative.

Verplaatsingsregeling intensieve veehouderij (VIV, 2005), notificarea XA 62/2005: Acest sistem prevede despăgubiri pentru transferul exploatațiilor de creștere intensivă a animalelor către amplasamente durabile, constând într-o despăgubire a sumei corectate de înlocuire a clădirilor exploatației distruse la vechea locație, în despăgubirea costurilor de distrugere la vechiul amplasament și la cel nou și în rambursarea cheltuielilor cu consultanța. În sensul sistemului VIV, o locație durabilă poate fi situată într-o zonă de dezvoltare a agriculturii sau în afara acesteia. În cazul exploatațiilor transferate către un amplasament aflat într-o zonă de dezvoltare a agriculturii se poate pune întrebarea în ce mod se raportează sistemul VIV la sistemul tip în cauză. Răspunsul la această întrebare este acela că nu are loc niciun fel de suprapunere, întrucât activitățile pentru care se acordă ajutoare în baza sistemului VIV sunt de cu totul altă natură decât investițiile vizate de sistemul tip.

Verplaatsingsregeling grondgebonden agrarische bedrijven (VGAB), notificarea XA 84/2007: Acest sistem prevede subvenții pentru transferul întreprinderilor a căror activitate se bazează pe exploatarea terenurilor, obiectivul fiind acela de a vinde administrației publice terenurile disponibilizate, astfel încât acestea să devină accesibile pentru exploatarea naturii și a apelor (zone naturale, zone de înmagazinare a apei etc.). În ceea ce privește suprapunerea cu sistemul tip în cauză, sunt valabile precizările referitoare la raportul dintre sistemul tip și sistemul VIV: nu este vorba despre niciun fel de suprapunere, întrucât activitățile pentru care se acordă ajutoare în baza sistemului VGAB sunt de cu totul altă natură decât investițiile vizate de sistemul tip. În plus, zonele de dezvoltare a agriculturii pentru care a fost creat sistemul tip sunt, în general, chiar zonele care nu prezintă interes pentru instalarea întreprinderilor agricole a căror activitate se bazează pe exploatarea terenurilor, deoarece suprafețele de teren din zonele de dezvoltare a agriculturii sunt relativ reduse ca dimensiuni, în timp ce prețurile terenurilor sunt destul de ridicate.

Ajutor nr.: XA 63/09

Statul membru: Cipru

Regiunea: Cipru

Denumirea sistemului de ajutoare sau denumirea întreprinderii care beneficiază de ajutorul individual: Σχέδιο χορηγιών για εξοικονόμηση ενέργειας και ενθάρρυνση της χρήσης των ανανεώσιμων πηγών ενέργειας (2009-2013) για φυσικά και νομικά πρόσωπα καθώς και φορείς του δημόσιου τομέα που ασκούν οικονομική δραστηριότητα.

Temeiul juridic: Απόφαση Υπουργικού Συμβουλίου με ημερομηνία 30.12.2008

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 75 milioane EUR

Intensitatea maximă a ajutoarelor: 35 %.

Data punerii în aplicare: 11.3.2009. Se subînțelege că măsura va intra în vigoare numai dacă este acceptată de către Comisie în temeiul Regulamentului (CE) nr. 1857/2006 iar ajutoarele nu vor fi acordate retroactiv.

Durata sistemului de ajutoare sau a ajutorului individual:

Obiectivul ajutorului: Investiții în exploatațiile agricole [articolul 4 din Regulamentul (CE) nr. 1857/2006]

Sectorul (sectoarele) în cauză: Cod NACE: A – Agricultură, silvicultură și pescuit

Denumirea și adresa autorității care acordă ajutorul:

Ypiresia Energias Ypourgio Emporiou Viomichanias kai Tourismou 1421, Nicosia CYPRUS

Adresa web: http://www.cie.org.cy/sxedia%202009/sxedio%20nomika2009-2013.pdf

Alte informații: Principalul obiectiv al măsurii este asigurarea stimulentelor sub formă de ajutoare pentru investiții în vederea economisirii energiei și promovării surselor de energie regenerabilă (denumite în continuare SER).

Investițiile pot fi realizate de către întreprinderi din toate sectoarele economice cu excepția sectorului pescuitului și acvaculturii și cu excepția întreprinderilor mari care își desfășoară activitatea în domeniul producției primare de produse agricole. Pe lângă ajutoarele acordate în temeiul Regulamentului (CE) nr. 1857/2006, măsura va prevedea, de asemenea, ajutoare în temeiul Regulamentului (CE) nr. 800/2008 și ajutoare de minimis în conformitate cu Regulamentul (CE) nr. 1998/2006. În ceea ce privește ajutoarele prevăzute de Regulamentul (CE) nr. 800/2008, vor trebui comunicate informațiile sintetizate, ca cerință legală pentru aplicarea sistemului de ajutoare exceptate în sectorul în cauză.

În conformitate cu Regulamentul (CE) nr. 1857/2006, ajutoarele pot fi acordate numai întreprinderilor mici și mijlocii (denumite în continuare IMM) care își desfășoară activitatea în domeniul producției primare de produse agricole și produse de origine animală. Pot beneficia de ajutoarele prevăzute de Regulamentul (CE) nr. 1857/2006 întreprinderile care utilizează pentru necesitățile exploatațiilor lor agricole cu precădere (peste 50 %) energie provenită din SER. Întreprinderile care vând unor terți cea mai mare parte a energiei pe care o produc nu vor primi ajutoare în temeiul Regulamentului (CE) nr. 1857/2006, dar au dreptul să primească ajutoare regionale sau de minimis.

Nu au dreptul să primească ajutoare în temeiul Regulamentului (CE) nr. 1857/2006:

întreprinderile mari;

întreprinderile din sectorul de fabricație al produselor care imită sau înlocuiesc laptele și produsele lactate;

întreprinderile considerate a fi în dificultate în sensul Liniilor directoare privind ajutorul de stat pentru salvarea și restructurarea întreprinderilor aflate în dificultate (JO C 244, 1.10.2004, p. 2);

investițiile simple de înlocuire a echipamentelor, în conformitate cu articolul 4 alineatul (4) litera (a) din Regulamentul (CE) nr. 1857/2006.

Cheltuielile eligibile în cadrul măsurii sunt următoarele:

achiziționarea de echipamente noi și cheltuielile de instalare a acestora;

costul unui studiu, în cazul în care acesta este necesar în vederea acordării ajutorului, cu condiția respectării limitelor prevăzute în formularele de cerere corespunzătoare;

la categoria „utilizarea biomasei”, măsura include investițiile pentru cumpărarea și instalarea echipamentelor noi, achiziționarea materialelor sau a terenului pentru construcție sau construcția de clădiri. În cazul cumpărării de terenuri absolut necesare atingerii obiectivelor urmărite, valoarea maximă a subvenției este de 85 000 EUR, cu un preț maxim de 20 EUR pe metru pătrat. În ceea ce privește clădirile fermelor, valoarea maximă a subvenției este de 85 000 EUR, cu un preț maxim de 255 EUR pe metru pătrat construit. Nu este permisă cumpărarea de terenuri pentru contrucție și, în nicio situație, subvențiile pentru cumpărarea de terenuri nu pot depăși 10 % din cheltuielile eligibile.

Simpla înlocuire nu constituie în nicio situație o cheltuială eligibilă.

În domeniul economisirii energiei, în cazul achiziționării și instalării de echipamente sau sisteme noi pentru producerea, transportul, distribuția și utilizarea energiei și în condițiile în care aceste echipamente sau sisteme noi, datorită tehnologiilor noi, proiectării moderne sau unui mod diferit de operare, conduc la economii de energie, la locul de funcționare, de cel puțin 10 % în comparație cu echipamentele sau sistemele convenționale care aparțin aceluiași tip și au aceeași capacitate:

valoarea subvenției se calculează ca procent din diferența dintre costul de achiziționare/instalare a echipamentelor sau a sistemelor noi și costul de achiziționare/instalare a echipamentelor sau a sistemelor convenționale, după formula:

în care E = valoarea subvenției

Cn = costul de achiziționare/instalare a echipamentelor sau a sistemelor noi

Cc = costul de achiziționare/instalare a echipamentelor sau a sistemelor convenționale

În cazul achiziționării de echipamente sau sisteme având dispozitive integrate de economisire a energiei, care conduc la economii de energie, la locul de funcționare, de cel puțin 10 % în comparație cu echipamentele sau sistemele convenționale:

valoarea subvenției se calculează ca procent din costul dispozitivelor de economisire a energiei integrate în echipamentele sau sistemele care urmează să fie instalate.

Ajutor nr.: XA 88/09

Statul membru: Finlanda

Regiunea: Tot teritoriul Finlandei

Denumirea sistemului de ajutoare: Elintarviketalouden laatujärjestelmien kehittäminen

Temeiul juridic: Valtionavustuslaki (688/2001),

Valtioneuvoston asetus elintarviketalouden laatujärjestelmien kehittämisen avustamisesta (638/2008).

Cheltuielile anuale prevăzute în cadrul sistemului de ajutoare: 1,8 milioane EUR anual. Ajutoarele se acordă pentru perioada 2009-2013.

Intensitatea maximă a ajutoarelor: Intensitatea de 100 % prevăzută de normele comunitare este limitată prin articolul 6 din legea finlandeză privind subvențiile guvernamentale, care prevede că plata integrală a compensațiilor este posibilă numai atunci când este justificată și indispensabilă pentru atingerea obiectivelor ajutorului.

Data punerii în aplicare:

Durata sistemului de ajutoare: Până la 31.12.2013

Obiectivul ajutorului: Ajutoarele se acordă asociațiilor și organizațiilor înregistrate, precum și întreprinderilor, institutelor de cercetare, autorităților guvernamentale sau altor organisme din sectorul public. Beneficiarul final este fermierul asimilat cu o IMM care își desfășoară activitatea în domeniul producției primare.

Ajutoarele se acordă în conformitate cu articolul 15 alineatul (2) literele (a), (c), (d) și (e) din Regulamentul (CE) nr. 1857/2006.

Sectorul (sectoarele) în cauză: Cod NACE: A1 – Producție vegetală și producție animală, vânătoare și servicii asociate Produse incluse în anexa I la tratat

Denumirea și adresa autorității care acordă ajutorul:

Maa- ja metsätalousministeriö PL 30 FI-00023 Valtioneuvosto SUOMI/FINLAND

Adresa web: http://www.laatuketju.fi/laatuketju/www/fi/hankkeet/index.php

http://www.finlex.fi/fi/laki/ajantasa/2001/20010688

http://www.finlex.fi/fi/laki/alkup/2008/20080638

Alte informații: Ajutoarele sunt acordate și administrate de Ministerul Agriculturii și Pădurilor. Valoarea ajutoarelor se ridică la 1,8 milioane EUR pe an, respectiv la un total de 9 milioane EUR pentru perioada 2009-2013. Ajutoarele se pot acorda pentru proiecte naționale de dezvoltare al căror obiectiv este punerea în aplicare a strategiei coordonate de Ministerul Agriculturii și Pădurilor în domeniul calității produselor alimentare.

Proiectele trebuie să conducă la ameliorarea competitivității industriei agroalimentare, la creșterea gradului de răspundere socială în cadrul acesteia (inclusiv la dezvoltarea sistemelor de trasabilitate și respectarea politicilor în domeniul eticii) și la o mai bună informare a consumatorilor cu privire la activitățile din industria alimentară.

Proiectele se pot pune în aplicare sub formă de măsuri destinate fie să amelioreze calitatea produselor sau a operațiunilor din sectorul agroalimentar, fie să promoveze lanțul de valori din acest sector, de exemplu, prin furnizarea de informații, elaborarea de studii, asigurarea de cursuri de formare și de servicii de consiliere pentru producătorii agricoli sau organizarea unor schimburi de informații între operatorii din industria agroalimentară. Proiectele se pot adresa producătorilor agricoli, consumatorilor sau părților implicate în sectorul agroalimentar, cum ar fi unitățile de alimentație publică, instituțiile de învățământ de profil, mijloacele de informare în masă și experții nutriționiști. Beneficiarul final este fermierul asimilat cu o IMM care își desfășoară activitatea în domeniul producției primare.

Sistemul de ajutoare funcționează în așa fel încât beneficiarii (asociații și organizații înregistrate, întreprinderi, institute de cercetare, autorități guvernamentale și alte organisme publice) utilizează sprijinul acordat pentru a implementa proiecte naționale în beneficiul, deseori, al întregului lanț alimentar. De exemplu, proiectele care popularizează eforturile de ameliorare a calității produselor într-un anumit sector de producție pot viza consumatorii dar, indirect, pot aduce beneficii și fermierilor care produc produsele în cauză. Acest tip de informații poate spori gradul de încredere atât în producție, cât și în produse, crescând în același timp valoarea produselor și, prin urmare, indirect, consumul acestora.

Proiectele nu trebuie să menționeze originea produselor sau să specifice produse ori mărci individuale și trebuie să respecte legea finlandeză privind subvențiile guvernamentale. Aceste măsuri sunt concepute astfel încât să ofere garanții împotriva denaturării concurenței.

Intensitatea de 100 % prevăzută de normele comunitare este limitată prin articolul 6 din legea finlandeză privind subvențiile guvernamentale, care prevede că plata integrală a compensațiilor este posibilă numai atunci când este justificată și indispensabilă pentru atingerea obiectivelor ajutorului.

Informare: Informarea nu poate să includă publicitatea.

Acțiunile de informare autorizate sunt următoarele:

articole și comunicate de presă (de exemplu, despre noi modalități de a asigura bunăstarea animalelor domestice sau despre sisteme electronice de schimb de informații pentru monitorizarea producției agricole);

sesiuni de informare, seminare, vizite și expoziții pe teme legate de producția agroalimentară, organizate pentru jurnaliștii din presa de specialitate, de la reviste ale consumatorilor și din presa financiară, precum și pentru școli;

realizarea de site-uri web și de materiale informative online sau tipărite (de exemplu, privind cerințele de igienă la culesul bacelor, combaterea bolilor cerealelor, reglementările referitoare la bunăstarea animalelor, practicile agricole compatibile cu dezvoltarea durabilă sau drepturile și așteptările consumatorilor) și

informații destinate unităților de alimentație publică (cantinele din școli sau alte unități similare), de exemplu, aspecte legate de achiziția produselor de proveniență locală.

Informarea poate, de asemenea, să necesite efectuarea a diferite studii de fond, precum strategii, studii de piață sau călătorii de studii).

Formare: Formarea producătorilor de produse agricole poate să includă, de exemplu, pregătirea în domeniul igienei pentru culegătorii de bace, care deprind astfel bunele practici de igienă la cules și transport. Formarea poate să mai cuprindă, de exemplu, și controlul sănătății animalelor și înregistrarea electronică a datelor.

Schimb de informații: Schimbul de informații poate implica organizarea de prezentări, competiții sau alte activități de promovare a schimbului de informații între operatorii din industria alimentară, precum și participarea la aceste manifestări.

Consiliere: Ajutoarele pot fi acordate și pentru serviciile de consiliere a producătorilor de produse agricole.